تورکیه‌نین خاریجی ایشلر ناظیری مولود چاووش اوغلو تورکیه-آذربایجان-گورجوستان-ایران خاریجی ایشلر ناظیرلری‌نین دؤرد طرف‌لی گؤروشون‌دن سونرا کئچیریلن بیرگه مطبوعات کنفرانسیندا چیخیش ائده‌رک: "بو مکانیزم مشترک تاریخی و مدنی علاقه‌لریمیزین اولدوغو اؤلکه‌لر آراسیندا یارادیلیب. خالق‌لاریمیز آراسیندا دا صمیمی دیالوگ  وار. بو اوچ اؤلکه ایله ده بیرگه حیاتا کئچیردیگیمیز مهم لاییحه‌لر وار" دئدی.
تورکیه‌نین آذربایجان، گورجوستان و ایران ایله دوستلوق و قارداش‌لیغی‌نین گون‌دن-گونه درینلشدیگینی وورغولایان چاووش اوغلو: "من اینانیرام کی، دؤردلو فورمات‌داکی امکداشلیغیمیز بؤلگه‌نین ثابت‌لیک و باریشیا تحفه وئره‌جک"دئدی.
تورکیه‌نین خاریجی ایشلر ناظیری تورکیه‌نین اؤلکه‌لرین اراضی و سرحد بوتؤو‌لوگونو دستکلدیگینی، هر کسین بونا حؤرمتله یاناشماسی‌نین واجیب‌لیگینی وورغولادی.
چاووش اوغلو سؤزلرینه بئله داوام ائتدی: "هم تیجارت، هم یاتیریم، هم ده خالق‌لاریمیز آراسینداکی علاقه باخیمین‌دان نقلیات شبکه‌میزی محکملندیرمییمیز لازیم‌دیر، بو مسئله ایله باغلی اهمیت‌لی لاییحه‌لر ده وار. حیاتا کئچیردیگیمیز بوگونکو توپلانتی‌نین گله‌جک اوچون بیر یول خریته‌سی اولدوغونو گؤروروک و بو، باکی بیاننامه‌سینده ده عکس اولونور. چوخ سئودیگیم اوچ دوستوم و قارداشیملا بو فورماتدا دا امکداشلیغیمیزین داوام ائدجگینه گؤره اؤزومو خوشبخت حیس ائدیرم".
